Զալխանի մզկիթ

Զալխանի մզկիթ, մզկիթ էր Երևանի Շահար թաղամասում։ Կառուցվել է 1649 թվականին՝ ազգությամբ վրացի մահմեդականացած պարսից Զալ խանի տիրապետության տարիներին։ Այլ գրեթե բոլոր շինությունների պես ավերվել է 1679 թվականին երկրաշարժից, ու վերակառուցվել 1687 թվականին։

Ի տարբերություն իր հարևանությամբ գտնվող ու շուրջ հազար տարով ավելի հին Պողոս-Պետրոս եկեղեցու, որը ավերվեց 1931 թվականին, այս մեկը մնաց կանգուն մինչև 1950-ականներ, երբ իր հիմքի վրա Ռաֆայել Իսրայելյանի կողմից կառուցվեց Նկարիչների միության շենքը։ Միության ներքին ցուցասրահը փաստացի կառուցվել է նույն մզկիթի պատերի ներքո՝ սակայն վրայից ավելացված հարկերով։

Զալխանի և Հաջի-Նովրուզ-Ալի-բեկի մզկիթներն իրենց հատակագծերով իրար նման էին, սակայն Զալ խանի մզկիթը չափսերով ավելի մեծ էր։

Ծանոթագրություններ 

Երևանի չպահպանված հուշարձաններ
Խորհրդարանների շենքեր
1930-ականների կազմալուծումներ Երևանում